
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

от Димитър Николов

Кмет на Община Бургас

ОТНОСНО: Допускане на поправка на очевидна фактическа грешка в решение на Общински съвет-Бургас, прието по т.16 от дневния ред на проведеното на 27.09.2016г. заседание /Протокол№17/

УВАЖАЕМИ  ОБЩИНСКИ  СЪВЕТНИЦИ,
С решение по т. 16 от дневния ред на проведеното на 27.09.2016 год. заседание /Протокол  №17/, Общински съвет-Бургас е приел следните решения:

1. Да се допълни Годишната програма за управление и разпореждане с общинска собственост за 2016 година, приета от Общинския  съвет с решение по т.5 от дневния ред на заседание на Общински съвет – Бургас, проведено на 26.01.2016г. /Протокол №7/, в раздел ІІ „Продажби по реда на ЗОС, без търг или конкурс“, с урегулиран поземлен имот /УПИ/ VІ-398,  целият  с  площ 2108 кв.м., в квартал 2 по актуализирания ПУП-ПРЗ на ж.к.“Изгрев“, гр. Бургас, актуван с Акт №8439/10.06.2016 г. за частна общинска собственост.

2. Да се прекрати съсобствеността между Община Бургас и Вартес Бохос Чулуян с ЕГН 6010120848, с адрес: гр.Бургас, ул.“Оборище“ №35, чрез продажба на общинската идеална част от недвижим имот, актуван с Акт №8439/10.06.2016г. за частна общинска собственост, представляваща 171/2108 кв.м. идеални части от урегулиран поземлен имот VІ-398,  целият  с  площ 2108 кв.м., в квартал 2 по актуализирания ПУП-ПРЗ на ж.к.“Изгрев“, гр. Бургас, при граници на целия имот: североизток – улица и УПИ V, югоизток- УПИ V и улица, югозапад – УПИ І и северозапад – УПИ І и улица, с идентификатор по одобрена Кадастрална карта на гр.Бургас /КК/ 07079.501.398, целият с площ 2108 кв.м., при съседи: имоти с идентификатори 07079.501.92, 07079.501.293 и 07079.501.384, за сумата 85300 ( осемдесет и пет хиляди и триста ) лева.

На страница 2 /две/ от докладна записка с вх.№08-00-5248/10.09.2016г. в Общински съвет-Бургас, на последен ред в текста на проекта за решение след изписаната сума 85300 ( осемдесет и пет хиляди и триста ) лева е пропуснат текста „без ДДС“, което е пренесено и във взетото решение на Общински съвет-Бургас. 

Налице е очевидна фактическа грешка, която следва да бъде поправена с ново решение на Общинския съвет.


Предвид изложеното, на основание чл.21, ал.1, т.8 от Закона за местното самоуправление и местната администрация и чл.62, ал.2 от Административнопроцесуалния кодекс, предлагам Общински съвет-Бургас, да приеме следното 
Р Е Ш Е Н И Е :

Допуска поправка на очевидна фактическа грешка в т.2 от решение на Общински съвет-Бургас по т.16 от дневния ред на проведеното на 27.09.2016 год. заседание /Протокол  №17/, както следва:

На последния ред от решението след изписаната сума 85300 ( осемдесет и пет хиляди и триста ) лева да се допише текста „без ДДС“.

Текстът остава непроменен в останалата си част.


Приложение: Решение по т.16 от дневния ред на проведеното на 27.09.2016 год. заседание /Протокол  №17/, Експертна оценка от лицензиран оценител, Скица №15-84987/22.02.2016 г. от СГКК – Бургас.
ДИМИТЪР НИКОЛОВ                             
Кмет на Община Бургас

Съгласували:

Златина Георгиева, Директор, дирекция ПНО

Живко Димитров,  Директор,  дирекция УОС

инж.МинкаЧаушева, Началник отдел, дирекция УОС

Катерина Сидерова – Грудова, гл.юрисконсулт в дирекция УОС
Изготвил:Силвия Кемурджиева, гл.спец. в дирекция УОС

